GiliGold/VAD_KnessetCorpus huggingface dataset:
ישראל אייכלר: קווים מגיעים באיחור ולא מגיעים בכלל למועצה האזורית אשכול.
ישראל אייכלר: האוטובוסים לבאר שבע נעשים באוטובוסים עירוניים ללא תאי מטען.
ישראל אייכלר: אנחנו קיבלנו פה תשובות בכתב מהחברה ואנחנו גם נשמע את התשובות פה.
ישראל אייכלר: אנחנו נגיע למסקנות בסוף הדיון, מה אפשר לעשות ומה צריך לעשות.
ישראל אייכלר: כהרגלנו אני רוצה לאפשר לפונים לדבר.
ישראל אייכלר: אשר פלג ממכללת ספיר בבקשה.
ישראל אייכלר: אני רוצה שתדבר רק על מה שקרה מלפני שבועיים ועד עכשיו, כי מה שהיה עד לפני שבועיים כבר דיברנו.
<פלג אשש: אשש.
<פלג אשש: אני אתחיל ואומר שכבר "דן בדרום" פועלים למעלה מחודש.
<פלג אשש: חבלי לידה זה דבר מוכר, אבל כשבאים למכרז כזה להפעיל תחבורה ציבורית ובאמת לשפר אותה באזור הדרום, הדברים כבר אמורים להיות מוכנים אחרי חודש.
<פלג אשש: אנחנו יושבים, מחכים ודנים והבעיות חוזרות על עצמן פעם אחר פעם ובעיות לא נפתרות.
<פלג אשש: עדיין אנחנו עומדים בפני מצב שהלו"ז (לוח זמנים) שמפורסם, אין שום קשר בינו לבין מה שקורה בפועל למרות ההבטחות ולמרות התגבורים של האוטובוס, למרות ההכשרות של הנהגים.
<פלג אשש: ציינו שם גם מקרה שסטודנט עולה לאוטובוס לאשקלון, הוא צריך להסביר לנהג לאן לנסוע.
<פלג אשש: לא רק שהוא צריך להסביר לנהג לאן לנסוע, הוא גם צריך להגיד איזה מחיר הוא צריך לשלם, זה מקומם.
ישראל אייכלר: מתי זה קרה?
<פלג אשש: זה קרה השבוע.
<פלג אשש: אנחנו פרסמנו השבוע.
<פלג אשש: התלונות שאתה הקראת הן תלונות שאנחנו העברנו השבוע בעקבות פוסט שאנחנו העלינו לסטודנטים.
<פלג אשש: לא רק זה, דיברנו כאן על ה-"מוביט", אני ויורי לפני זה.
<פלג אשש: זו אפליקציה מאוד בסיסית שאמורה להקל על הנוסעים והיא לא מסונכרנת עם חברת התחבורה.
<פלג אשש: נראה לי שזו החברה לתחבורה ציבורית היחידה בארץ שזה לא מסונכרן אתה, אז איך אפשר לצפות מאנשים להגיע ממקום למקום כשהמצב נראה ככה?
<פלג אשש: אתמול בא אלי סטודנט.
<פלג אשש: אתמול הוא אמר: 'תשמע, המרצה שלנו משחרר אותנו רבע שעה לפני הזמן, כל שבוע בחודש האחרון, בכדי שנוכל להגיע לאוטובוס ובזמן לרכבת'.
<פלג אשש: זה מצב שיושבים ומדברים ואומרים: 'כן, ניתן עוד שבוע ועוד זמן'.
<פלג אשש: נגמר הזמן, נגמר הזמן.
<פלג אשש: אם תהייה עוד פעם דחייה ועוד פעם נחזור, די מספיק, לנו באמת, באמת נמאס.
<פלג אשש: עשינו לפני עשרה ימים הפגנה מחוץ למכללה.
<פלג אשש: מבחינתי המצב נשאר כמעט אותו דבר.
<פלג אשש: נכון, הוצבו הדגלונים .
<פלג אשש: נכון, נתלה לו"ז, אבל אין שום קשר, אין קשר.
<פלג אשש: נכון, יש את מספר הקו, אבל מספר הקו לא מגיע - - -
ישראל אייכלר: יש נסיעות שמדלגים עליהן, שאומרים שאוטובוס לא מגיע?
ישראל אייכלר: אני אדבר אחריו.
ישראל אייכלר: לא אחריו תדברי, אלא ראש המועצה שי חג'ג' ראש מועצת מרחבים ידבר.
ישראל אייכלר: אתה לא היית בדיון הקודם.
<שי חג'ג': אני לא הייתי בדיון הקודם, אבל - - -
ישראל אייכלר: אז יש לי שאלה מקדימה שנשאלו ראשי מועצות שהיו.
ישראל אייכלר: המסלולים תואמו אתך, באזור שלך?
<שי חג'ג': כן.
<שי חג'ג': המסלולים תואמו איתי יחד עם משרד התחבורה, יחד עם חברת דן בדרום.
<שי חג'ג': דווקא התהליך הראשוני בוצע בצורה מאוד מאוד טובה.
<שי חג'ג': עלו צרכים ובאמת הייתה פה עשייה שהיא מאוד מאוד ברוכה.
<שי חג'ג': נכון, השבוע הראשון היו מלא בעיות בקווים, אבל אני יכול להגיד נכון להיום.
<שי חג'ג': קודם כל, הקשר עם חברת דן בדרום הוא קשר טוב מאוד בין הרשות לחברה.
<שי חג'ג': זאת אומרת, יש עם מי לדבר מרמת המנכ"ל ועד לרמת נותן השירות – זה טוב לנו.
<שי חג'ג': כל הדגלונים שדיברתם עליהם, בכל המושבים שלנו הוצבו – זה גם משהו שהוא חשוב לציבור שלנו.
<שי חג'ג': אם אני יכול לדבר על מה שאני רואה באופקים, זו עיר השכנה שלי, לא רק שהוצבו דגלונים וזה, הוצבו אפילו מסלולים של האוטובוסים ברמה של חיצים לאן האוטובוס צריך לנסוע כדי שהנהג לא יתבלבל.
<שי חג'ג': עוד פעם אני אומר, נכון שיש בעיות, אבל אני לא חושב שצריך לעשות כל כך הרבה, להפוך את זה לבעיה כל כך קשה כאילו העסק לא מתפקד.
<שי חג'ג': אני רוצה לומר שלפני חודש לא היו לנו קווים בכלל במועצה אזורית מרחבים.
<שי חג'ג': היום יש לנו שש כניסות לכל יישוב – זה שינוי דרסטי במועצה שלי, ממש.
<שי חג'ג': עוד פעם אני אומר, לא שזה שירות מושלם - - -
ישראל אייכלר: אתה לא צריך להתנצל כשאתה אומר מילה טובה.
<שי חג'ג': אני אומר שזה לא שירות מושלם, אבל חבר'ה, יש עשרות קווים.
<שי חג'ג': אם יש למישהו טענה בנושא של קו שמסתיים בשעה ארבע או בשש, יש משרד התחבורה שאמור לתת פתרונות לקווים האלה.
<שי חג'ג': גם אם לי כשיש לי בעיה עם קו מסוים לא "דן בדרום" צריכים לתת את הפתרון - - -
ישראל אייכלר: כבר יגיע נציג משרד התחבורה.
<שי חג'ג': דרור מכיר אותי ואנחנו מדברים.
<שי חג'ג': אם יש בעיה עם קו, הרשות צריכה לפנות למשרד התחבורה והוא אמור להאריך את הקו - - -
ישראל אייכלר: אבל מה שאתה אומר על הדילוגים שאומרים, גם אתה רואה את זה אצלך?
ישראל אייכלר: אין דילוגים, מגיעים כל האוטובוסים בזמן?
חיים ילין: אזור אופקים ואזור מרחבים הוא נמצא בתוך ה-260 יישובים שהוא דיבר.
חיים ילין: כל התלונות שאתה שומע פה זה לא מהיישובים שלו.
חיים ילין: זה מאותם 60 יישובים שהם באשכול של הנגב המערבי, זה לא כלול במרחבים ובאופקים.
חיים ילין: שם השינוי הוא כן מאוד גדול והטיפול הוא שונה לחלוטין.
חיים ילין: דרך אגב, אתה נתת את הנתונים, נתת לפני שבועיים ואמרת שהבעיה היא ב-60 יישובים מתוך 260 בנגב.
ישראל אייכלר: תן לי כיושב ראש להקדים אותך.
ישראל אייכלר: קודם כל, ה-60 שאתה מדבר משרד התחבורה החליט לא להיכנס ב- - -
ישראל אייכלר: תכף יהיה פה דרור שיוכל לענות.
חיים ילין: ב-11:00 יש שאילתה.
ישראל אייכלר: לי יש עד 11:00 חובה לשמוע אנשים ולכן אנחנו נסיים ב-11:00, אבל הוא יגיע, אנחנו נשמע אותו.
ישראל אייכלר: אנחנו ניתן לפונים נוספים, נורית בראור, מאיפה?
<נורית בראור: אני משדרות.
<נורית בראור: אני מתנדבת במז"ח (המרכז לזכויות חברתיות) וגם בארגון 15 דקות.
<נורית בראור: חבר'ה, כדי שתספיקו בשעה 11:00, אז נפל עלי לספר לכם את כל הבעיות.
<נורית בראור: אני אנסה לתמצת ולהסביר את עיקר הבעיות.
<נורית בראור: אתם איתי?
<נורית בראור: הדבר הראשון, אין שינוי.
<נורית בראור: אנחנו במסגרת ההתנדבות, באמת במז"ח, עשינו סיבובים, עשינו - - -הם קוראים לזה.
<נורית בראור: עשינו סיבובים, בדקנו, רשמנו תלונות.
<נורית בראור: אני אקדים מהקטן.
<נורית בראור: אני יכולה לספר לך שביום ראשון הגענו בדיוק לתחנה המרכזית, סוג של אזור של תחנה מרכזית של שדרות.
<נורית בראור: היה צריך לעבור שם ב-10:30 קו שנוסע לקריית גת, היו שם אנשים.
<נורית בראור: הוא נוסע כל שעתיים, כל שעתיים בשעה וחצי.
<נורית בראור: כלומר, 10:30, 12:30, 2:30 וכו'.
<נורית בראור: ב-10:30 האוטובוס לא הגיע, היה שם פקח של "דן" - - -
ישראל אייכלר: את מדברת על 363 מאשקלון?
<נורית בראור: לא.
<נורית בראור: - - - <קריאה:> 240.
<נורית בראור: משהו כזה, אני לא זוכרת את המספר, אני לא רוצה - - -
ישראל אייכלר: כי יש פה מקרה ש- - -
<נורית בראור: תקשיב, מה שקרה זה, הגענו לשם ממש בזמן אמת בסיטואציה.
<נורית בראור: היה שם מפקח של "דן בדרום".
<נורית בראור: הוא התקשר לחברה והחברה אמרה לו שהאוטובוס פשוט נסע ישר ובכלל דילג על שדרות, המשיך לקריית גת.
<נורית בראור: זה אומר שהאנשים האלה נשארו להמתין עוד שעתיים לאוטובוס הבא, כי אין לנו דרך אחרת לנסוע לקריית גת.
<נורית בראור: אני רוצה להגיד שיש לנו שלוש בעיות עיקריות בשלושה תחומים.
<נורית בראור: התחום הראשון הוא התחום של מידע.
<נורית בראור: זה בא לידי ביטוי מהרמה הזאת שאם אתה נוסע בעיר נורמאלית, נניח בתל אביב, יש לך צד אחד 18, צד שני 18 נוסע לכיוון ההפוך.
<נורית בראור: אצלנו משום מה בנו את המסלול: צד אחד זה 1 ובצד השני זה 3 או 12, אין קורלציה בין המספרים.
<נורית בראור: אחר כך יש לנו בעיה עם זה שיש אוטובוס, גם עם 363.
<נורית בראור: הוא גם מגיע מתי שהוא רוצה.
<נורית בראור: פלג דיבר על התחום הזה של מידע, אני עדיין בתחום של מידע, פלג דיבר על זה שיש בעיה שאין ל-"מוביט" מידע.
<נורית בראור: הבעיה היא לא רק "מוביט", יש באינטרנט יש את "באס" של משרד התחבורה.
<נורית בראור: כל השירותים שנותנים מידע, נותנים מידע משהו ערטילאי, לא קשור ולא אוחז במציאות - - -
ישראל אייכלר: יש אפליקציה של "דן בדרום" עצמה?
<נורית בראור: יש להם אתר שמתחבר ל-"מוביט".
<נורית בראור: אם אתה רוצה לדעת, הוא פותח את האפליקציה של "מוביט".
<דרור גונן: מה שיש ברישיון נמצא ב-"מוביט", נמצא באתר של המידע, נמצא בכל המקומות - - -
ישראל אייכלר: צריך להימצא אתה מתכוון.
<דרור גונן: הוא נמצא.
ישראל אייכלר: אה, הוא נמצא.
ישראל אייכלר: מה שהיא אומרת פשוט לא - - -
<נורית בראור: אני אגיד לך, יש שעון כזה - - - <קריאה:> אתה יכול לפתוח עכשיו את האפליקציה ולראות - - - <קריאה:> אתה פותח "דן בדרום", הוא שולח אותך ל-"מוביט".
<נורית בראור: יש לוח של זמן אמת - - -
ישראל אייכלר: שם זה מופיע?
ישראל אייכלר: <קריאה:> מופיע, אבל "מוביט - - -
ישראל אייכלר: אז למה את אומרת ש- - -
<נורית בראור: רגע, שנייה.
<נורית בראור: זה לא מופיע.
<נורית בראור: אנחנו עשינו בדיקה של זה.
<נורית בראור: מה, נראה לך שני סתם אבוא ואני אעשה מעצמי צחוק?
<נורית בראור: <קריאה:> אני לא אמרתי.
<נורית בראור: אמרתי שכל מה שמופיע ברישיונות הקווים מופיע בכל - - -
<נורית בראור: אני אומרת לך, מופיע ואין זמן אמת.
<בקי כהן קשת: ברישיון, לא במציאות חברים.
<נורית בראור: עכשיו שתבין - - -
ישראל אייכלר: רבותיי, על עובדות אי אפשר להתווכח, זו הפעם הראשונה שאני רואה שמתווכחים על עובדות.
ישראל אייכלר: יש או אין?
<נורית בראור: אין, אני אומרת לך, אנחנו בדקנו את זה.
<בקי כהן קשת: מה שכתוב ברישיון זה מה שאמור להיות.
ישראל אייכלר: הוא אומר שיש את זה.
<בקי כהן קשת: ברישיונות.
<נורית בראור: זה רשום שזה קיים, אבל אין זמן אמת.
ישראל אייכלר: דרור, אתה אמרת שבשטח יש את זה ולא רק ברישיון בלבד.
<דרור גונן: זה מופיע בקו, מופיע בכל האפליקציות.
<דרור גונן: או.קיי.
<דרור גונן: היא מדברת על ה"נקסוס", על מה שנקרא, שילוט בזמן אמת.
<דרור גונן: על זה את מדברת?
<נורית בראור: נכון יש גם כזה בתחנה?
<נורית בראור: יש כזה בתחנה, בוא אתן לך דוגמה מתחנה קיימת.
<נורית בראור: הוא אומר: 'עוד דקה יגיע האוטובוס'.
<נורית בראור: אתה אומר: 'יופי'.
<נורית בראור: פתאום עוברת הדקה ואז הוא אומר: 'בעוד 16 דקות יגיע האוטובוס' כי הלו"ז שלו אומר שבעוד 16 דקות – זמן אמת לא קיים לנו.
<נורית בראור: עכשיו, אם היה לנו זמן אמת היינו יכולים להגיד: 'או.
<נורית בראור: קיי, יבוא פעם בשעתיים, אבל יודעים, בעוד שעתיים הוא יבוא', אבל הוא לא בא.
ישראל אייכלר: זאת אומרת, צריך לתקן את האפליקציות - - -
<נורית בראור: לעדכן את הדטה בייס.
ישראל אייכלר: שאם אוטובוס לא מגיע והאזרח פותח ורואה: 'אה, עוד שלוש דקות יש אוטובוס', אבל האוטובוס לא יגיע.
ישראל אייכלר: מה עושים עם זה?
<דרור גונן: אם אנחנו נקבל פניות מדויקות, אז אוכל לבדוק במערכות מה הבעיה שקיימת.
ישראל אייכלר: בדיוק, יכול להיות - - -
<נורית בראור: יש לנו, אנחנו אספנו.
ישראל אייכלר: זה יהיה כללי על כל הארץ כי בכל הערים זה יכול להיות.
<נורית בראור: בתל אביב זה לא קורה, בירושלים זה לא קורה, איפה שאני נמצאת זה לא קורה.
<נורית בראור: אני לא יודעת כל הארץ.
<דרור גונן: לפעמים, החיזוי יש לו לפעמים, יש לו כמו בכל מערכת, תקלות.
<נורית בראור: לפעמים זה לא הגדרה של כלל.
ישראל אייכלר: סליחה, אני רוצה לשאול אותך, את סיימת את דברייך?
ישראל אייכלר: אבל המנהלת אומרת שכבר - - -
<נורית בראור: אבל אני מדברת בשם כולם, אנחנו סגרנו את כולם.
<נורית בראור: <קריאה:> כי דרור הפריע.
ישראל אייכלר: דרור לא הפריע.
ישראל אייכלר: דרור העלה פה סימן שאלה על העובדות שאני מקבל, האם הן נכונות או לא, עכשיו אני מבין.
ישראל אייכלר: לפעמים אומרים ששני הצדדים צודקים וגם השלישי צודק, זה ששואל איך זה יכול להיות.
ישראל אייכלר: כנראה יש את זה ב-"מוביט", אבל כשיש שיבוש זה לא מעודכן.
<נורית בראור: העניין הוא כשזה על בסיס קבוע.
<נורית בראור: השיבוש הזה קבוע וצריך לפתור את זה.
<נורית בראור: כשהיה לנו את "אגד" ותעבורה אז היה רשום ויכולתי לסמוך על זה שבדקה הזאת שרשום לי, אם אני ארוץ חמש דקות לפני אני אתפוס אותו.
<נורית בראור: עוד דבר לגבי מידע.
<נורית בראור: הם הבטיחו שתוך שלושה שבועות הם יעלו בתחנות שיש משהו מקורה, שהם יעלו לנו מסלולים.
<נורית בראור: כלומר, שנדע, כי כיום אנחנו לא מכירים את השמות של הרחובות היכן שאנחנו גרים.
<נורית בראור: הם הבטיחו לנו שיהיו לנו המסלולים כדי שנדע.
<נורית בראור: אנחנו רק יודעים מאיפה הוא יוצא ולאיפה הוא מגיע, אנחנו לא יודעים את הדרך.
<נורית בראור: אני אתמול אישית הייתי צריכה להגיע ל-"ספיר" ונאצלתי להגיע במונית ובחזור רצתי לאוטובוס, לאוטובוס שסיפרתי לך שביום ראשון הוא לא נכנס.
<נורית בראור: כאילו, אני לא יודעת, אני עושה ניסוי ותהיה כי אין לי דרך לדעת ואני לא יכולה לסמוך על זה.
<נורית בראור: בנוסף, יש לנו בעיה עם הסנכרון של הקווים של האוטובוסים שאמורים לקשר עם הרכבת.
<נורית בראור: חייבים לפתור את זה כי אין לנו נגישות לרכבת.
ישראל אייכלר: יש הרבה פניות בעניין.
<נורית בראור: ויש גם בעיה עם הנהגים.
<נורית בראור: גם אתמול הייתי וכאילו אני יכולה לתעד לך את השעה כי אני אישית הייתי נוכחת שם, הנהג לא יודע כמה כסף הוא צריך לגבות.
<נורית בראור: כלומר, אני בכיף, מה אכפת לי, שייקח ממני רק נסיעה עירונית, אבל אם הוא צריך לקחת לקריית גת ואומר לבחורה שעומדת לידי, הוא אומר לה: 'כמה לקחו לך בפעם הקודמת?'.
<נורית בראור: היא אומרת לו: 'לא, נסעתי פעם ראשונה'.
<נורית בראור: היא אומרת לו: 'אני חושבת שזה עשרה שקלים'.
<נורית בראור: הוא אומר לה: 'טוב, אני אקח לך שישה'.
<נורית בראור: ככה מתנהלים הדברים?
ישראל אייכלר: אני זוכר את התקופות האלה, אלו היו תקופות הרבה יותר נעימות.
ישראל אייכלר: <קריאה:> לפחות הוא נתן לה הנחה, זה בסדר.
ישראל אייכלר: פעם הוא ראה אישה עם סלים שלא היה לה כסף לשלם, 'תעלי גברת'.
ישראל אייכלר: זה היה ככה.
<נורית בראור: ועדיין הם מתלוננים לחוסר נהגים, וסיימתי.
ישראל אייכלר: עכשיו חבר הכנסת ילין רוצה להתייחס.
חיים ילין: אני רוצה להתחבר לפתיח שלך ויחד עם הסיכום, כי אנחנו רשמנו את הדברים.
חיים ילין: אנחנו נתנו שבועיים, לא סתם שבועיים, כי חלק מהטענות שהועלו פה, הם אמרו שתוך שבוע אפשר לטפל בהם, כמו הדגלונים, כמו הנתונים שאנחנו היינו צריכים לקבל, הירידה.
חיים ילין: למשל במוקד אמרו בהתחלה שיהיו 1,500 תלונות, ירדו ל-300.
חיים ילין: אמרנו שנבדוק עכשיו בשבועיים האלה לכמה.
חיים ילין: אני מקווה מאוד שאנחנו נקבל את זה.
חיים ילין: אנחנו רואים משהו חדש עכשיו.
חיים ילין: דרך אגב, ש"דן דרום" מאשימים עכשיו את משרד התחבורה - - -
ישראל אייכלר: לגבי ה-60 יישובים?
חיים ילין: את משרד התחבורה על הקווים - - -
ישראל אייכלר: לא מאשימים, אומרים שזה מה קבעו להם.
חיים ילין: מצד שני - - -
<יורי ברונשטיין: אף אחד לא האשים.
חיים ילין: אנחנו שומעים את הדברים האלה - - -
<יורי ברונשטיין: אף אחד לא האשים, זה מצב נתון.
<יורי ברונשטיין: <קריאה:> יש תכנית.
ישראל אייכלר: אבל אמרנו שזו תכנית לא טובה.
ישראל אייכלר: זה שייך לדרור.
חיים ילין: אני ממשיך.
חיים ילין: מבחינת התלונות שאנחנו מקבלים בשבועיים האחרונים, מבחינת התושבים שמשתמשים.
חיים ילין: אני עוד פעם אומר, אני מתייחס אך ורק לאשכול המערבי.
חיים ילין: לא מתייחס בכלל לאשכול המזרחי או לכל, נקרא לזה מנתיבות מזרחה לכיוון באר שבע.
חיים ילין: כרגע התלונות כולן אשכול, שער הנגב, חלק שדות נגב – הקטע המערבי יותר של שדות נגב והחלק הדרומי של חוף אשקלון.
חיים ילין: בגדול, זה עוטף עזה.
חיים ילין: בואו נשים את זה כמעט על השולחן.
חיים ילין: 60 יישובים שאמרו שיש בעיה ובגלל זה נתנו את השבועיים.
חיים ילין: הסיכום בא ואמר שאם שום דבר לא ישתנה אנחנו נעשה הכול בשביל שבעצם המכרז הזה יבוטל.
חיים ילין: אני אומר את זה בגלוי כי לפעמים אני לא מצליח להבין, גם אותך דרור, לא אותך באופן אישי, את משרד התחבורה שאם יש כל כך הרבה תלונות וחבלי לידה, איך עדיין "דן דרום" ממשיך לקבל עוד קווים ולזכות בעוד מכרזים?
חיים ילין: הרי יש להם תשתית, יש להם בסיס ואנחנו רואים בדיוק מה קרה.
ישראל אייכלר: היה סיכום שישבו ביחד הגורמים, הם ישבו?
חיים ילין: לא זומנו, יכול להיות שהם ישבו.
ישראל אייכלר: ישבתם?
<דרור גונן: לפי דעתי הוא לא מכיר את כל התהליך, הוא מכיר את התהליך של לפני שבועיים, הוא תלה אותנו בלי משפט.
חיים ילין: דרך אגב, אני לא תולה אף אחד.
חיים ילין: אני מייצג את התושבים, לא מייצג את שזוכה.
<דרור גונן: גם אנחנו משתדלים לעשות את זה.
<דרור גונן: אני אציין רק מה שקרה.
חיים ילין: אני לא תולה אף אחד ולא מתאים לי לתלות אף אחד.
חיים ילין: אני בעצם הקול של התושבים.
<דרור גונן: גם אנחנו.
חיים ילין: ביום שאני אתלה אני אבוא עם חבל, לא נראה לי שיש לי חבל.
חיים ילין: אני התקשרתי השבוע לדרור, שבוע שעבר אמרתי לו ששום דבר לא השתנה.
חיים ילין: דרור אומר לי: 'תקשיב, אבל חלק מהבעיות נובע מזה שהנהגים לא יכולים להיכנס לקיבוצים ולמושבים כשהשערים סגורים'.
חיים ילין: התקשרתי באופן אישי, לא שלחתי מכתב, התקשרתי באופן אישי לכל ראש מועצה, גם לגדי ולגם לאלון.
חיים ילין: התשובה, יש לי גם אותה כתובה, אני מקווה שאתם מאמינים וסומכים על האמינות שלי: 'כל השערים פתוחים, אין שום בעיה עם השערים'.
חיים ילין: יותר מזה, אין שום בעיה עם השערים ואם יש בעיות עם השערים אני רוצה לשמוע אותן עכשיו, כי אני אכעס על ראשי הרשויות, מה שנראה לי, שהם לא יגידו לי משהו, כי יש להם אינטרס לשרת את התושבים.
חיים ילין: בסופו של דבר, השורה התחתונה, שחבלי לידה, כולם יכולים להתחשב בהם, אבל נראה too much כלפי התושבים ובמיוחד התושבים של עוטף עזה.
חיים ילין: העסק לא מנוהל.
חיים ילין: דרור, אני אומר לך, אני לא תולה אף אחד.
חיים ילין: כל מה שאני רוצה, ואמר את זה גם שי, כל התכנון הראשוני היה בלתי רגיל.
חיים ילין: כל האווירה הייתה בלתי רגילה, כל התפירה במשרד התחבורה למכרז הייתה בלתי רגילה.
חיים ילין: בפועל, בביצוע של העבודה שלקח קרוב לשלוש שנים, נכשל.
חיים ילין: אני אומר, נכשלנו כולנו, בסדר?
חיים ילין: יש פה חברה שזכתה במרכז והיא לבד אמרה שיש בעיה ב-60 יישובים, אותנו לא מעניין שיש בעיה ב-60 יישובים.
חיים ילין: לא מעניין אותנו שב-1,000 יישובים כולם מקבלים צל"שים שם, ועל הם מקבלים צל"שים.
חיים ילין: אנחנו באים ודנים פה על עוטף עזה, אבל ה-60 יישובים שיש להם בעיה, כולל שדרות וכולל המכללה.
חיים ילין: המכללה לבד, רק שתבינו, יש שם מעל 7,000 סטודנטים ו-1,000 אנשי הוראה ועובדים – זו עיר שלמה, עיר שלמה שלא מקבלת בכלל שירות.
חיים ילין: אני בכלל לא רוצה לדבר על הקטע - - - -
<דרור גונן: האמירות לא מבוססות.
<דרור גונן: סליחה שאני אומר לך את זה.
<דרור גונן: אני מתנצל שאני מפריע.
חיים ילין: אבל אתה יודע דרור, בסוף אתה בא ואומר, אתה מסתכל על המערכת ואומר: 'וואלה, 90% מהדברים עובדים, 10 לא עובדים, אבל כלפי שער הנגב ואשכול זה 100% כמעט, סטטיסטית, זו הבעיה.
חיים ילין: אתה אומר כן או לא?
<נורית בראור: אני אומרת כן, לא כמעט, זה 100%.
חיים ילין: עכשיו התשובות של "דן בדרום", תסלחו, כי אני מקבל אותם בשלוש בלילה ומאז אני לא ישן.
חיים ילין: כל תשובה: 'חד-פעמי, חד-פעמי, חד-פעמי'.
חיים ילין: אני רוצה לומר לכם משהו, זה לא שתיית קפה חד-פעמי - - -
<יורי ברונשטיין: דיברת איתי פעם אחת במשך שבועיים?
חיים ילין: אני קיבלתי תשובה בשלוש בלילה, מה - - -
<יורי ברונשטיין: אם אתה שולח בקשה לתשובות לפני שעתיים - - -
<יורי ברונשטיין: הבקשות שנשלחו, - - -
<יורי ברונשטיין: אני חייב להגיד לך משהו, אנחנו מתייחסים לכל פנייה שיש ויש פניות.
<יורי ברונשטיין: הפניות שהגיעו דרכך הגיעו אלינו לא מזמן ויש דברים שאני יודע להתייחס אליהם במידי, ויש דברים שאני לא יודע להתייחס אליהם במידי.
<יורי ברונשטיין: אני מדבר עם כל ראש מועצה וכל ראש יישוב פה - - -
חיים ילין: גם אני.
<יורי ברונשטיין: פעם, פעמיים ושלוש וארבע פעמים בשבוע.
חיים ילין: וכולם מרוצים?
<יורי ברונשטיין: לא.
<יורי ברונשטיין: מה פתאום, אני אמרתי את זה, מה פתאום.
<יורי ברונשטיין: ועם זאת, צריך להגיד את זה וצריך להגיד את זה בפה מלא, צריך לשים פה את הדברים בפרופורציה המתאימה.
<יורי ברונשטיין: אנחנו מסיעים מדי יום 60 אלף אנשים - - -
חיים ילין: זה בדיוק.
חיים ילין: תסלח, זה בדיוק מה שאני לא רוצה לשמוע כי יש פה לא מרוצים, מתוך ה-60 אלף יש 10,000 שלא - - -
חיים ילין: אתה אומר פה דברים שהם לא אחראיים.
חיים ילין: לדעתי, הם גם מעוותים את המציאות.
חיים ילין: אתה אומר פה דברים שמעוותים את המציאות עם כל הכבוד.
חיים ילין: אני רוצה להגיד שאני מעולם, בכל הוועדות, לא שמעתי כזה זלזול - - -
<יורי ברונשטיין: אני לא מזלזל.
חיים ילין: <קריאה:> תיקחו אחריות.
חיים ילין: חד-משמעית, אם אתה חושב שאני נהנה להיות פה בישיבה ולהביא את התלונות של התושבים - - -
<יורי ברונשטיין: אני מדבר עם גדי פעמיים ביום.
<יורי ברונשטיין: חבר הכנסת ילין, אני מדבר עם גדי פעמיים ביום.
<יורי ברונשטיין: הדברים שאתה מדבר על היישובים, הוא מכיר את זה מצוין.
<דרור גונן: דיברנו עם גדי באופן אישי לפני יומיים, אני מוכן שתעלה אותו על הקו.
<דרור גונן: קודם כל אנחנו לא אומרים שאתה טועה וחלילה - - -
ישראל אייכלר: חברים, זה לא וויכוח אישי פה.
ישראל אייכלר: אתה מייצג את המשרד, הוא מייצג את הציבור שלו.
חיים ילין: אמרתם שאני תולה אתכם, אתם אמרת שאני מזלזל, ואמרתם כל מה שאסור להגיד בשולחן הזה.
חיים ילין: אני לא זכיתי במכרז, אני מייצג את התושבים.
חיים ילין: אתם זכיתם ואתם צריכים לתת את השירות.
חיים ילין: אני בא בשם התושבים על זה שנכשלתם, זה הכול ומאוד פשוט.
חיים ילין: אם להגיד את המילה הזאת זה זלזול ולבוא ולהגיד: 'אני משרת 60 אלף תושבים, אבל -1,000 שם בצד', אתה יודע, נותנים - - -
<דרור גונן: הוא לא אמר.
חיים ילין: אבל הוא אמר את זה - - -
ישראל אייכלר: רבותיי, בואו נעשה סדר.
ישראל אייכלר: אני רואה שזה לא יגמר.
<דרור גונן: ילין, בוא נטפל בזה בצורה מסודרת.
ישראל אייכלר: בדיוק, אני רק אתן לפונים נוספים.
ישראל אייכלר: יש שלושה פונים נוספים: מאופקים, קריית גת וחיילים בודדים.
ישראל אייכלר: אני אתן להם את רשות הדיבור.
ישראל אייכלר: אחרי זה אני אתן למנהל של החברה להשיב ודרור יסכם.
ישראל אייכלר: יש להם פה 15 עובדות, אני אציג אותם ברשותך: אלי שלי – אופקים, אולג שמידט– קריית גת, שונית דקל מחיילים בודדים.
ישראל אייכלר: שלושת אלה ידברו האחד אחרי השני.
ישראל אייכלר: אני אבקש לא להפריע להם ולתת לנו את העובדות.
<אלי שלי: קודם כל אני בגדול.
<אלי שלי: באמת באופקים שמו את השילוט בתחנות, יש שינוי גם מבחינת האוטובוסים.
<אלי שלי: יש כמה נקודות, אני אדבר אתו על זה.
<אלי שלי: לדוגמה, נהג, הייתי במקרה בתחנה ביום שני שעבר ב-7 בחודש, הייתי ב-9:00.
<אלי שלי: האוטובוס היה צריך להגיע ב-9:20, ב-9:25 מגיע אוטובוס, אני רואה את האוטובוס עומד בצד, הנהג לא יודע את המסלול.
<אלי שלי: זאת אומרת, הוא לא יודע איפה הוא חונה.
<אלי שלי: אני אומר לו: 'פה, 33'.
<אלי שלי: הוא אומר לי: 'אבל אני 330'.
<אלי שלי: זאת אומרת - - - <קריאה:> זה 33 יש בעיר אופקים.
<אלי שלי: 330 זה השתנה.
<אלי שלי: לא, אני אומר בתחנה המרכזית בבאר שבע.
<אלי שלי: המיקום, כתוב: 33 אופקים'.
<אלי שלי: הוא לא ידע את זה.
<אלי שלי: אגב, הוא גם לא ידע את המחיר.
<אלי שלי: הוא התחיל לשאול כמה זה לצומת גילת, כמה זה.
<אלי שלי: זה דבר אחד.
<אלי שלי: יום שישי, זה מקרה אישי - - -
ישראל אייכלר: מה, אין לו טלפון, אנחנו בשנות ה-60, הוא לא יכול לשאול את הרכז?
<אלי שלי: אני ראיתי שזה האוטובוס - - -
<דרור גונן: סוגיית המחירים גם - - -
<אלי שלי: אז אני הלכתי אליו וכיוונתי אותו והכול.
<אלי שלי: צריך לבדוק באופן כללי מה קורה עם השאר.
<אלי שלי: דבר נוסף, ביום שישי האוטובוס לבאר שבע: מ-10:40 עד 11:30 כמעט לא היה אוטובוס.
<אלי שלי: המקרה הזה הוא אישי.
<אלי שלי: אני אומר לך, לא אגיד לך שזה לא בדוק.
<אלי שלי: במקרה הזה זה היה הבן שלי שהיה צריך ללכת ללמוד ובסוף אנחנו היינו צריכים להסיע אותו.
<אלי שלי: אחר כך, זה בנושא משרד התחבורה, הנושא של המסלול.
<אלי שלי: באופקים בנושא של קריית ספר וכל הנושא של שפירא וכל השכונות האלה - - -
ישראל אייכלר: מה זאת אומרת, אין קווים?
<אלי שלי: לא.
<אלי שלי: יש קווים, אבל - - -
<דרור גונן: יש בקשות לשינויים, זה משהו שהוא בשוטף, זה בסדר.
ישראל אייכלר: אתם העברתם את הבקשה?
ישראל אייכלר: העבירו אליך, אתה מודע לבקשות?
<יורי ברונשטיין: דרך אגב, גם אנחנו מודעים לבעיה שם.
<בקי כהן קשת: הוא אמר שזה משרד התחבורה.
ישראל אייכלר: אלי, אם העברתם את הבקשות ואם הם לא יספקו אתכם תוך שבוע-שבועיים תשלחו אלינו מכתב.
ישראל אייכלר: אנחנו נתייחס ספציפית למשרד התחבורה לבעיה הזאת.
ישראל אייכלר: אולג שמידט, קריית גת.
<אולג שמידט: לסיכום, אין שינוי.
<אולג שמידט: אני אספר לכם סיפור.
<אולג שמידט: - - -
ישראל אייכלר: בואו נשמע את קריית גת.
ישראל אייכלר: גילוי נאות, אחד העוזרים שלי גר בקריית גת.
<נורית בראור: אבל בטח נוסע ברכב.
ישראל אייכלר: זה רעיון כי הוא צריך להגיע לירושלים.
ישראל אייכלר: כל בוקר - - -
<נורית בראור: מעניין למה אנחנו מתכנסים פה?
ישראל אייכלר: יש לך טענה לזה שהוא מגיע ברכב ב-9:00 בבוקר?
<נורית בראור: אני לא מתכוונת לרכב.
<נורית בראור: אני אומרת, כשהוא נוסע ברכב הוא בטח לא יודע מה קורה בתחבורה הציבורית.
ישראל אייכלר: כל המשפחה שלו, כל החברים שלו כל בוקר וכל ערב כשהוא בא לבית הכנסת, בגלל שהוא מייצג אותי ואת הכנסת, כל התלונות על הראש שלו.
<נורית בראור: אני יודעת על מה את מדבר.
ישראל אייכלר: מהכנסת עד בית הכנסת הכול עליו.
חיים ילין: יש ילדה קטנה, שאלו אותה: 'את יודעת איפה חיים ילין'.
חיים ילין: היא אומרת: 'כן, בבית הכנסת'.
ישראל אייכלר: יפה, נבואה שתגשים את עצמה.
<אולג שמידט: יש בעיות בקווים פנימיים בתוך קריית גת, במיוחד בשעות הערב.
<אולג שמידט: אני יושב שללום, אני גר בקריית גת, עובד בתל אביב.
<אולג שמידט: ירדתי אתמול ברכבת של :6:15.
<אולג שמידט: עד 7:15 לא היה קו אחד - - -
<נורית בראור: כדי שתלך ברגל.
<אולג שמידט: זה מרחק, זה לא קשור ללכת ברגל.
<נורית בראור: סתם הייתה הערה שלא במקום.
<אולג שמידט: או.
<אולג שמידט: קיי.
<אולג שמידט: מאתמול עוד משהו חדש.
<אולג שמידט: כל יום עוברים, חופשי חודשי של הרכבת משולבים לא נקלטים במערכת כרטוס.
<דרור גונן: כן, על זה הייתה כבר תלונה.
<אולג שמידט: אתמול נסעתי לאשקלון לבקר חברים, לקחתי קו 300 - - -
ישראל אייכלר: זו בעיה גם בירושלים ברכבת הקלה.
<אולג שמידט: הנהג לוקח ממני כסף כי הכרטיס לא עובר במכונת הכרטוס.
<דרור גונן: במקרה הזה הוא לא אשם.
ישראל אייכלר: אני רוצה לשאול שאלה ספציפית לגבי אולג.
ישראל אייכלר: אתה סיפרת שהגעת ואוטובוס לא היה, מתי זה היה?
<אולג שמידט: ב-6:15, 6:18.
ישראל אייכלר: ב-14 בחודש לא הגיע אוטובוס?
<אולג שמידט: כן, קו 1, פנימי.
<אולג שמידט: אני רוצה לשאול אותך המנהל שאלה ספציפית.
<אולג שמידט: הוא יכול לקבל פיצוי על זה שהאוטובוס לא הגיע?
<יורי ברונשטיין: אני לא יודע להגיד לך אם האוטובוס הגיע או לא.
<יורי ברונשטיין: אני יכול להגיד לך דבר אחד, היו מקרים של אנשים שפנו אלינו שגם פיצנו אנשים, גם זה קרה.
<יורי ברונשטיין: אני יכול להראות לך דוגמאות פרטניות של אנשים שפוצו.
<יורי ברונשטיין: אתה יודע מה, גם ברמה מונית שנלקחה ספיישל ושולמה.
ישראל אייכלר: אני רוצה לשמוע ממך שאזרח שיוכיח שהוא חיכה, הוא לא צריך להגיד את שם הנהג, אגב, ראיתי את התשובה של משרד תחבורה לנוסע:, 'אם את רוצה שנוכל לטפל בפנייתך, אנא להביא את שם הנהג ואת מספר האוטובוס', שלא הגיע.
<נורית בראור: מדינת חלם.
<שלומית אבינח: דרור, זה נראה נורא.
<שלומית אבינח: זה נראה נורא נורא.
ישראל אייכלר: יש לך את זה פה?
<שלומית אבינח: אתמול היה לי את זה.
<דרור גונן: אני לא מכיר את זה, אני אחראי על כל אזרח וכל אחד.
ישראל אייכלר: אני רוצה שאזרח שחיכה בתחנה ולא הגיע אוטובוס או שדילג איזו נסיעה יקבל פיצוי, כרטיסיה.
<יורי ברונשטיין: אני רוצה לומר לך שגם מימנו מונית ספיישל במקרים מסוימים ושזה קרה.
<יורי ברונשטיין: גם זה קרה.
ישראל אייכלר: אז אולג, תשלח בקשה לפניות הציבור שתקבל פיצוי.
<יורי ברונשטיין: אני יכול להגיד לך שגם זה קרה, אני יכול להציג לך קבלות.
ישראל אייכלר: מה הבעיה ב"חודשי-חופשי"?